NORAKSTS

|  |  |
| --- | --- |
| 23.11.2023. | Nr.12/16 |

###### DALĪBA BIEDRĪBĀ “LATVIJAS SPECIĀLĀ OLIMPIĀDE”

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldība, sadarbojoties ar biedrību “Latvijas Speciālā Olimpiāde”, reģistrācijas Nr. 40008032589 (turpmāk – biedrība) un kļūstot par tās biedru, veicinās Jelgavas valstspilsētas pašvaldības bērnu un izglītojamo, kuriem ir intelektuālās jeb mentālās attīstības traucējumi, integrēšanos sabiedrībā un atbalstīs iesaistīšanos fiziskās aktivitātēs atbilstoši spējām.

Šīs biedrības biedri pamatā ir speciālās skolas. Biedrība ir organizācija, kuras darbība ir vērsta uz speciālo skolu izglītojamo, bērnu, kuriem ir intelektuālās jeb mentālās attīstības traucējumi, integrēšanai sabiedrībā, organizējot tiem un iesaistot tos sporta spēlēs un ar tām saistītos pasākumos reģionālā, nacionālā, Eiropas un pasaules līmeņos. Biedrības galvenais uzdevums ir integrēt sabiedrībā bērnus, kuri mācās Latvijas speciālajās izglītības iestādēs. Biedrība ir reģistrēta Atzīto sporta federāciju reģistrā.

Pamatojoties uz minēto un Pašvaldību likuma 4. panta pirmās daļas 4., 6. un 7. punktu, 10. panta pirmās daļas 9. punktu, 79. panta trešo un ceturto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iestāties biedrībā “Latvijas Speciālā Olimpiāde” (reģistrācijas Nr. 40008032589, juridiskā adrese R. Feldmaņa iela 11, Rīga, LV – 1014).
2. Pilnvarot Jelgavas valstspilsētas pašvaldības izglītības iestādes “Jelgavas pamatskola “Valdeka” – attīstības centrs” direktoru pārstāvēt Jelgavas valstspilsētas pašvaldības intereses biedrībā “Latvijas Speciālā Olimpiāde”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 24. novembrī